text: Tommy er igen hos sin Annika: Storkeparret forenet
  27 april 2015 kl. 07.57
  Efter næsten 8 måneders adskillelse er Tommy tilbage i reden hos hun-storken Annika.
  
  Mandag omkring 9.30 var han-storken Tommy endelig tilbage i reden i Smedager ved Aabenraa.
  Men gensynet var ikke uden ofre. Det første, Tommy gjorde, da han vendte tilbage til sin mage, var at smide de ubefrugtede æg ud af reden.
  Efter et kvarter i reden parrede de to, og nu kan vi kun vente på, at der kommer små unger i reden.
  